CELEX: C2006/326/174
Language: hu
Date: 2006-12-30 00:00:00
Title: F-131/06. sz. ügy: 2006. november 24-én benyújtott kereset – Steinmetz kontra Bizottság

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/86
            
         2006. november 24-én benyújtott kereset – Steinmetz kontra Bizottság
   (F-131/06. sz. ügy)
   (2006/C 326/174)
   Az eljárás nyelve: francia
   Felek
   
      Felperes: Robert Steinmetz (Luxembourg, Luxemburg) (képviselő: J. Choucroun ügyvéd)
   
      Alperes: Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg a Bizottság 2006. február 21-i, a felek közötti megállapodás maradéktalan végrehajtását megtagadó határozatát;
            
         
               —
            
            
               a Közszolgálati Törvényszék a megtámadott határozat miatt elszenvedett nem vagyoni kárért kötelezze a Bizottságot egy euró jelképes összeg megfizetésére.
            
         Jogalapok és fontosabb érvek
   A felperes az Európai Közösségek Elsőfokú Bíróságánál T-155/05. sz. (1) ügyben indult eljárás egyezséggel történő befejezéséről megállapodást kötött a Bizottsággal.
   A felperes a megállapodásban foglaltak részleges végrehajtását rója fel a Bizottságnak.
   Keresetének alátámasztására a felperes különösen arra hivatkozik, hogy a Bizottság megsértette a jogszerűség elvét, a pacta sunt servanda elvét, a bizalomvédelem elvét, a gondoskodási kötelezettséget, valamint a gondos ügyintézés elvét.
   
      (1)  HL C 155., 2006.6.25., 26. o.